R E P U B L I K A H R V A T S K A

ŽUPANIJSKO DRŽAVNO ODVJETNIŠTVO U OSIJEKU

Temeljem članka 138. u vezi s člankom 45. Zakona o državnim službenicima (Narodne novine broj 92/05, 142/06, 77/07, 107/07, 27/08, 34/11, 49/11, 150/11, 34/12, 49/12, 37/13, 38/13, 01/15, 138/15, 61/17 i 70/19), članka 2. stavka 3. Uredbe o raspisivanju javnog natječaja i internog oglasa u državnoj službi (Narodne novine broj 78/17 i 89/19), a nakon pribavljenog odobrenja Ministarstva pravosuđa Republike Hrvatske, KLASA:119-03/23-04/36, URBROJ:514-08-03-04/03-23-06 od 10. svibnja 2023. Županijsko državno odvjetništvo u Osijeku objavljuje

OGLAS  
za zapošljavanje namještenika na neodređeno vrijeme  
u Županijsko državno odvjetništvo u Osijeku,   
  
- radno mjesto namještenika IV. vrste – čistačica – 1 izvršitelj/ica

Uvjeti za prijam u državnu službu:

- hrvatsko državljanstvo  
- osnovna škola  
- zdravstvena sposobnost za obavljanje poslova radnog mjesta na koje se prima.

Osim navedenih uvjeta, kandidati/kinje moraju ispunjavati i opće uvjete propisane odredbama članka 48. Zakona o državnim službenicima.

Na oglas se mogu prijaviti punoljetne osobe oba spola. U državnu službu ne mogu biti primljene osobe za čiji prijam postoje zapreke iz čl. 49. Zakona o državnim službenicima.

Osoba se prima u državnu službu uz obvezan probni rad od tri mjeseca.

Za prijam u državnu službu osobe koja je strani državljanin ili osoba bez državljanstva, pored ispunjavanja prethodno navedenih uvjeta i uvjeta propisanih posebnim zakonom, potrebno je prethodno odobrenje središnjeg tijela državne uprave nadležnog za službeničke odnose.

U prijavi na oglas potrebno je navesti naziv tijela kojemu se upućuje prijava, osobne podatke podnositelja/ice prijave (ime i prezime, adresa stanovanja, broj telefona odnosno mobitela te po mogućnosti adresa elektroničke pošte), naziv radnog mjesta na koje se osoba prijavljuje, popis dokumentacije priložene uz prijavu te datum sastavljanja prijave.

Prijavu je potrebno vlastoručno potpisati.

Podnošenjem prijave na oglas suglasni ste s načinom prikupljanja i obrade osobnih podataka.

Uz prijavu, kandidati su dužni priložiti:

- životopis,  
- dokaz o hrvatskom državljanstvu (preslika osobne iskaznice, vojne iskaznice, putovnice ili domovnice),  
- presliku svjedodžbe o završenoj osnovnoj školi,  
- presliku radne knjižice sa svim podacima o zaposlenju za razdoblja upisa do 30. lipnja 2013. odnosno elektronički zapis ili potvrda o podacima evidentiranim u bazi podataka Hrvatskog zavoda za mirovinsko osiguranje,  
- uvjerenje nadležnog suda da se protiv podnositelja prijave ne vodi kazneni postupak (koje nije starije od 6 mjeseci),  
- dokazi o pravu prednosti pri zapošljavanju, ukoliko ostvaruju takva prava.

Isprave se prilažu u neovjerenoj preslici, a prije izbora kandidata predočit će se izvornik.

Prijave s dokazima o ispunjavanju uvjeta podnose se u roku od 8 dana od dana objave oglasa u Narodnim novinama, a prijave se podnose isključivo u zatvorenoj kuverti, neposredno ili poštom na adresu: Županijsko državno odvjetništvo u Osijeku, Kapucinska 21, 31 000 Osijek, s naznakom "Oglas za prijam namještenika IV vrste-čistačica".

Potpunom prijavom smatra se ona koja sadrži sve podatke i priloge navedene u oglasu.

Osoba koja nije podnijela pravovremenu i potpunu prijavu ili ne ispunjava formalne uvjete iz oglasa, ne smatra se kandidatom prijavljenim na oglas, o čemu joj se dostavlja pisana obavijest na adresu elektroničke pošte koju je naznačila u prijavi.

Osobe koje prema posebnim propisima ostvaruju pravo prednosti, moraju se u prijavi pozvati na to pravo, odnosno priložiti svu propisanu dokumentaciju prema posebnom zakonu.

Kandidat/kinja koji/a može ostvariti pravo prednosti kod prijama u državnu službu prema članku 101. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17 i 98/19), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01 i 103/03 i 148/13 i 98/19), članku 47. Zakona o civilnim stradalnicima iz Domovinskog rata (Narodne novine broj: 84/21), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18 i 32/20) i članku 22. Ustavnog zakona o pravima nacionalnih manjina (Narodne novine broj 155/02, 47/10, 80/10 i 93/11), dužan/a se u prijavi na oglas pozvati na to pravo te ima prednost u odnosu na ostale kandidate samo pod jednakim uvjetima.

Kandidat/kinja koji/a se poziva na pravo prednosti pri zapošljavanju sukladno odredbi članka 101. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17 i 98/19), i člankom 47. Zakona o civilnim stradalnicima iz Domovinskog rata (Narodne novine broj: 84/21) uz prijavu na oglas dužan/na je priložiti, osim dokaza o ispunjavanju traženih uvjeta, i sve potrebne dokaze dostupne na poveznici Ministarstva hrvatskih branitelja; <https://branitelji.gov.hr/zaposljavanje-843/843>.

Kandidat/kinja koji/a se poziva na pravo prednosti pri zapošljavanju u skladu sa člankom 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19) uz prijavu na oglas dužan/a je, pored dokaza o ispunjavanju traženih uvjeta, priložiti i rješenje ili potvrdu o priznatom pravu.

Kandidat/kinja koji/a se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14 i 32/20) uz prijavu na oglas dužan/a je, pored dokaza o ispunjavanju traženih uvjeta, priložiti i sve dokaze o ispunjavanju traženih uvjeta, kao i dokaz o utvrđenom statusu osobe s invaliditetom.

Kandidat/kinja koji/a se poziva na pravo prednosti pri zapošljavanju u skladu sa člankom 22. Ustavnog zakona o pravima nacionalnih manjina (Narodne novine broj 155/02, 47/10, 80/10 i 93/11) uz prijavu na oglas, pored dokaza o ispunjavanju traženih uvjeta, nije dužan/a dokazivati svoj status pripadnika nacionalne manjine.

Kandidat/kinja koji/a ostvaruje pravo prednosti pri zapošljavanju prema posebnim propisima dužan/a je u prijavi na oglas pozvati se na to pravo i ima prednost u odnosu na ostale kandidate samo pod jednakim uvjetima.

Plaća radnog mjesta za koje se vrši prijam, propisana je člancima 108. – 112. Zakona o državnim službenicima i namještenicima (Narodne novine broj: 92/15, 140/05, 142/06, 77/07, 107/07, 27/08, 34/11, 49/11, 150/11, 34/12, 38/13, 37/13, 1/15, 138/15, 61/17, 70/19 i 98/19) te člankom 4. podstavkom c) točka 1. Uredbe o nazivima radnih mjesta i koeficijentima složenosti poslova (Narodne novine broj 37/01, 38/01, 71/01, 89/01, 112/01, 7/02, 17/03, 197/03, 21/04, 25/04, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14, 151/14, 76/15 i 100/15, 71/18 i 73/19) i čini umnožak osnovice za izračun plaće i koeficijenta složenosti poslova radnog mjesta, uvećan za 0,5% za svaku navršenu godinu staža.

Opis poslova radnog mjesta:

- čisti sve prostorije i inventar u zgradi državnog odvjetništva prema rasporedu voditelja (namještaj, inventar, vrata, brave i dr.) te sanitarne čvorove, obavlja i druge srodne poslove po nalogu nadređenog.

Oglas će se objaviti u Narodnim novinama, na oglasnoj ploči i web stranici Državnog odvjetništva Republike Hrvatske [www.dorh.hr](http://www.dorh.hr)., web-stranici Ministarstva pravosuđa i uprave ([www.uprava.gov.hr](http://www.uprava.gov.hr).) i putem područne službe Hrvatskog zavoda za zapošljavanje.

U vlastoručno potpisanoj prijavi na radno mjesto namještenika IVI vrste-čistačica, kandidati trebaju navesti osobne podatke, adresu za primanje pismena, broj telefona i e-mail adresu putem kojih je kandidat/kinja dostupan/a.

Komisiju za provedbu oglasa (u nastavku teksta: Komisija) imenuje županijski državni odvjetnik. Komisija utvrđuje popis kandidata prijavljenih na oglas, koji ispunjavaju formalne uvjete te s istima obavlja razgovor (intervju), te nakon obavljenih razgovora županijskom državnom odvjetniku podnosi izvješće o provedenom postupku.

Vrijeme i mjesto održavanja razgovora (intervjua) s Komisijom, bit će objavljeni na web-stranici Državnog odvjetništva Republike Hrvatske ([www.dorh.hr](http://www.dorh.hr)), najmanje pet dana prije dana održavanja razgovora (intervjua).

Za najboljeg kandidata/kinje Županijsko državno odvjetništvo u Osijeku, sukladno odredbi 122. stavak 3. Zakona o državnom odvjetništvu (Narodne novine broj: 67/18 i 21/22), podnosi zahtjev za provedbu temeljne sigurnosne provjere nadležnoj sigurnosno-obavještajnoj agenciji. Sigurnosna provjera provodi se sukladno zakonu koji uređuje provođenje sigurnosnih provjera.

Izabrani kandidat/kinja pozvat će se da u primjerenom roku, a prije donošenja rješenja o prijmu u državnu službu, dostavi uvjerenje o zdravstvenoj sposobnosti za obavljanje poslova radnog mjesta, te izvornike drugih dokaza o ispunjavanju formalnih uvjeta iz oglasa. Nedostavljanje traženih uvjeta smatra se odustankom od prijma u državnu službu.

Odluka o izboru kandidata dostavlja se javnom objavom na web stranici Državnog odvjetništva Republike Hrvatske ([www.dorh.hr](http://www.dorh.hr)), i web-stranici Ministarstva uprave (www.uprava.gov.hr.), a dostava rješenja svim kandidatima se smatra izvršenom istekom osmog dana od dana javne objave na web stranici Ministarstva pravosuđa i uprave.

ŽUPANIJSKI DRŽAVNI ODVJETNIK

Ivica Mihaljević